3 ຄົນເສຍຊີວິດ ໃນການໂຈມຕີສະລະຊີບ ທີ່ອັຟການີສຖານ
ເຈົ້າໜ້າທີ່ອັຟການີສຖານ ກ່າວວ່າ ຕໍາຫລວດ 3 ຄົນເສຍຊີວິດ ແລະບາດເຈັບ ອີກຢ່າງນ້ອຍ 3 ຄົນ ເວລາຄົນວາງລະເບີດສະລະຊີບ ທໍາການໂຈມຕີຕໍາຫລວດ ກຸ່ມນຶ່ງ.
ສ່ວນຢູ່ທີ່ອັຟການີສຖານນັ້ນບັນດາເຈົ້າໜ້າທີ່ອັຟການີສຖານ ກ່າວວ່າ ພວກມືປືນຈຸນຶ່ງທີ່ໃສ່ເສື້ອກັກ ບັນຈຸລະເບີດສະລະ ຊີ[ໄດ້ທໍາການໂຈມຕີຕຶກອາຄານຫລັງນຶ່ງຂອງລັດຖະບານ ໃນພາກຕາເວັນອອກຂອງປະເທດສົ່ງຜົນໃຫ້ເຈົ້າໜ້າທີ່ຕໍາ ຫລວດ 3 ຄົນເສຍຊີວິດ ແລະບາດເຈັບຕື່ມອີກຢ່າງນ້ອຍ 3 ຄົນ ທາງການອັຟການີສຖານກ່າວວ່າ ພວກຄົນຮ້າຍໂຈມຕີໄດ້ ບຸກເຂົ້າໄປສໍານັກງານຕໍາຫລວດຈະລາຈອນໃນແຂວງ Khost ໃນເຊົ້າວັນອາທິດມື້ນີ້ ອົງການຂ່າວ AP ລາຍງານວ່າ ໂຄສົກຂອງກຸ່ມຕາລີບັນໄດ້ອ້າງເອົາ ຄວາມຮັບຜິດຊອບໃນການໂຈມຕີດັ່ງກ່າວ ຊຶ່ງມີຂຶ້ນໃນເວລານຶ່ງມື້ຫລັງຈາກຜູ້ວາງລະເບີດສະລະຊີບຕາລີບັນຄົນນຶ່ງແຊກຊຶມເຂົ້າໄປໃນໂຮງໝໍໃຫຍ່ຂອງທະຫານໃນກຸງຄາບູລ ແລ້ວລະເບີດຕົນເອງຕາຍ ພ້ອມກັບພວກນັກສຶກແພດສາດອັຟການີສຖານອີກ ຢ່າງນ້ອຍ 6 ຄົນ ໃນເດືອນແລ້ວນີ້ ກຸ່ມຕາລີບັນໄດ້ປະກາດການເລີ້ມທໍາການໂຈມຕີໃນລະດູບານໃໝ່ຂອງພວກເຂົາ ກໍາລັງຮັກສາຄວາມປອດໄພອັຟການີສຖານກໍານົດຈະຮັບຄວາມຮັບຜິດຊອບຫລາຍຂຶ້ນໃນດ້ານການຮັກສາຄວາມປອດໄພ ໃນຂະນະທີ່ກໍາລັງສູ້ລົບຂອງຕ່າງປະເທດ ໂຮມທັງທະຫານສະຫະລັດ ຖອນອອກໄປ ໃນຂັ້ນຕອນທີ່ຈະເລີ້ມຕົ້ນຂຶ້ນໃນເດືອນກໍລະກົດປີນີ້ ແຕ່ກໍຈະບໍ່ເສັດສິ້ນລົງ ຈົນຮອດປີ 2014